Emili Casanova

**Emili Casanova Herrero** (Agullent, 1956) ye un filologo valenciano. Doctorato en Filolochía hispanica por a Universidat de Valencia l'anyo 1981 con una tesi sobre o lexico d'Antoni Canals, dirichita por o doctor Manuel Sanchis Guarner, con a que obtenió o Premio Extraordinario de Doctorato. Estió profesor aduyant d'a Universidat de Navarra (1978-1980), aduyant de la de Valencia (1980-1981), encargato d'o curso (1981-1984) y titular dende o curso 1984-1985 dica agora. Estió tamién profesor de valenciano de Ciencias d'a Información d'o CEU San Pablo de Valencia dende o curso 1986-1987 dica 1999-2000.

Ye Premio Faraudo de Sant Germain, d'o Institut d'Estudis Catalans. Ha codirichito o PATROM-Patronymica Romanica, prochecto d'o Institut d'Estudis Catalans coordinato con la resta de luengas romanicas, y con lo profesor Vicent Rosselló, o I Mestratge de Toponímia (1990-1991) en una universidat europea. Estió subdirector de l'Atlas Lingüistico d'a Comunidat Valenciana.

Miembro de mas de 10 asociacions cientificas europeas, como l'Associació Internacional de Llengua i Literatura Catalanes, academico de l'Acadèmia Valenciana de la Llengua y miembro d'a Junta Qualificadora de Coneixements de Valencià. Estió miembro d'o consello cheneral d'o Institut Interuniversitari de Filologia Valenciana dende l'anyo 1982 dica 2000, president de la Federació d'Instituts d'Estudis Comarcals y president d'o Institut d'Estudis de la Vall d'Albaida.

As suyas publicacions se pueden agrupar en os temas siguients:

* Onomastica, tanto de toponimia como d'antroponimia, dó destacan os estudios sobre los apellitos Valencianos a traviés d'a historia, os chentilicios y as monografias toponimicas sobre cuantos nombres.
* Gramatica historica, dó destacan os estudios destinatos ta explicar a formación de las particularidaz d'o valenciano, como la combinación d'os pronombres de tercera persona u a conchunción final *per a que*.
* Lexico historico, en especial os dedicatos a autors como Antoni Canals, Joanot Martorell o Joan Roís de Corella, y lexico actual, dedicato ta escritores como Enric Valor y Vicent Andrés Estellés, y lexicografos como Francesc Ferrer Pastor y Pompeu Fabra.
* Dialectolochía sincronica, especialment centrada en as comarcas centrals valencianas.
* Luenga valenciana d'os medios de comunicación y o suyo modelo lingüistico.
* Edicions de textos, de cuantas epocas, como as *Memòries d'un capellà del segle XVIII*, o *L'Espill de Consciència* (sieglo XIV).
* A obra de Joan Coromines, tanto a lexica como l'onomastica.
* Sobre a luenga d'o periodo conoixito como *Decadència*.
* Sobre a interferencia entre o valenciano y o castellano.
* Atros, como estudios sobre lenguache alministrativo, traducción de textos literarios y estudios d'historia local.

## Obra

* 1981: *Espill de consciència*, Edicions del Mall. ISBN 84-7456-100-0 ISBN 978-84-7456-100-5
* 1988: *El lèxic d'Antoni Canals*, Publicacions de l'Abadia de Montserrat. ISBN 978-84-7202-924-8, ISBN 84-7202-924-7.
* 1988: *Homenatge a José Belloch Zimmermann* (coautor con Joaquín Espinosa Carbonell), Publicacions de la Universitat de València. ISBN 978-84-370-0479-2, ISBN 84-370-0479-9
* 1989: *Memòries d'un capellà del segle XVIII * (coautor con Josep Esplugues) Institució Alfons el Magnànim. ISBN 84-7822-969-8
* 2002: *L'aportació de les comarques al patrimoni valencià* (coautor) Editorial Denes. ISBN 978-84-95802-11-8, ISBN 84-95802-11-2
* 2002: *Enric Valor, un home de poble* (coautor) Editorial Denes. ISBN 978-84-95802-13-2, ISBN 84-95802-13-9  
* 2003: *Llengua i literatura, 1 Batxillerat* (coautor con Vicent Cabanes Fitor y Joan Coba Femenia) Editorial Ecir. ISBN 978-84-7065-850-1, ISBN 84-7065-850-6
* 2004: *Llengua i literatura, 1 Batxillerat. Guia didàctica* (coautor con Vicent Cabanes Fitor y Joan Coba Femenia) Editorial Ecir. ISBN 978-84-7065-962-1, ISBN 84-7065-962-6
* 2010: *El valenciano: nombre, situación sociolingüística y características básicas *(coautor con Abelard Saragossà) Editorial Denes. ISBN 978-84-92768-45-5     
* 2012: *Enric Valor: lingüista, novel·liste i rondaller*, Editorial Denes. ISBN 978-84-92768-87-5
* 2013: *Nous materials de toponímia valenciana*, Editorial Denes. ISBN 978-84-940936-6-1
* 2016: *Carles Salvador, 1833-1955: escriptor, gramàtic, mestre* (coautor con Josep Daniel Climent Martínez) Cheneralitat Valenciana. ISBN 978-84-482-6118-4 

## Vinclos externos

* Ficha personal en a Academia Valenciana d'a Luenga

## Referencias